એક જમાનામા વિરમગામ ખાતે કાલા કપાસનો પુષ્કળ વેપાર હતો. સાંજ પડે બળદ ગાડાઓ ભરીને લોકો વિરમગામ કાલા વહેચવા આવતા અને માર્કેટમા પોતાનો માલ વેચાતા જે આજે આ બધુ બંધ થઈ જવા પામ્યુ છે. જે હાલમા જોવા જઇએતો વિરમગામ એ પી એમ સી માર્કેટમા કપાસ ડાંગરની સીજન તો શરૂ થઈ ગઈ છે ત્યારે એ પી એમ સી ના ચેરમેન પ્રેમજીભાઈ વડલાણી એ જણાવ્યું અનુસાર અત્યારે રોજની 1600 મણ કપાસની આવક છે ત્યારે ચાલુ સીજનમાં વરસાદ અપૂરતો પડવાના કારણે ખેડૂતો ને પડ્યા પર પાટુ સમાન છે ત્યારે વિરમગામ તાલુકામાંથી કપાસ વેચવા આવતા નાનામા નાના ખેડૂતોને પોતાનો કપાસનો યોગ્ય પોષણ ક્ષમ ભાવ મળી રહે તેવા પ્રયાસો છે. ત્યારે કપાસની સીજનની સાથે સાથે ઘણા પરિવારો એ કપાસ ફોલીને પોતાનું પેટયુ રળતા હતા. પરંતુ અત્યારે અધ્યતન મશીનો દ્વારા કાલા ફોલાઈ જાય છે. અને સીધો કપાસમાથી કીટી મશીનમા ખંખેરાઇ આ કપાસ જીનીંગમા જાય છે. અને જીનીંગમા ગયા પછી કપાસમાથી એક સાઇડ રૂ અને એક સાઇડ કપાસીયા છૂટા પડી જાય છે. રૂ પ્રેસિંગ કરવા માટે પ્રેસમા જાય છે. જ્યા રૂ ની ગાંસડીઓ બંધાય છે. અને કપાસીયાને એકઠા કરી કોથડામા ભરવામાં આવે છે.